Борис Младенов-Young
Лицето е като открита книга…

chitanka.info

Лицето е като открита книга,

която всеки може да чете,

да разгадава тайните му, стига,

във него да се вгледа по-добре.

Ще види с лупата на детектива

от грижи, болки и тегла следи;

зад всяка бръчка пепелявосива

събитие съдбовно се таи.

Понякога усмивка мълчалива

ни казва повече от сто слова,

а тъжен влюбен поглед ни разкрива

страдания, по-тежки от смъртта.

И всяка горестна сълза пролята

е вопъл, стон, изтръгнат от душата!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.